Document ID: 31999R0889

KOMMISSIONENS FORORDNING (EF) Nr. 889/1999
af 29. april 1999
om undtagelse for produktionsåret 1998/99 fra forordning (EØF) nr. 2911/90 for så vidt angår fristen for betaling af støtten for tørrede druer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 7, og stk. 5, og
ud fra følgende betragtninger:
(1) I artikel 5, stk. 1, i Kommissionens forordning (EF) nr. 2911/90 af 9. oktober 1990 om gennemførelsesbestemmelser for ydelse af støtte for dyrkning af visse druesorter, der skal tørres(3), senest ændret ved forordning (EF) nr. 2614/95(4), er det fastsat, at medlemsstaterne udbetaler støtten for tørrede druer senest den 30. april i det produktionsår, for hvilket støtten ydes; Grækenland har indgivet en anmodning om udskydelse af denne frist for det indeværende produktionsår på grund af omlægningen af kontrolprocedurerne i denne medlemsstat;
(2) de i denne forordning fastsatte foranstaltninger er i overensstemmelse med Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Uanset artikel 5, stk. 1, i forordning (EØF) nr. 2911/90 udskydes fristen for betaling af den i artikel 7, stk. 1, i forordning (EF) nr. 2201/96 omhandlede støtte for produktionsåret 1998/99 til den 31. maj 1999.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 1999.

Labels: 17
19
6